b'\n_START_ARTICLE_\nNaravni park Biancane, Toskana\n_START_PARAGRAPH_\nNaravni park Biancane je naravno obmo\xc4\x8dje v bli\xc5\xbeini kraja Monterotondo Marittimo, v katerem se nahajajo oblike biancane, ki predstavljajo eno od \xc5\xa1tevilnih mest geotermalnih pojavov, zelo zna\xc4\x8dilnih za pokrajino na meji med pokrajinama Pisa in Grosseto. Prisotnih je ve\xc4\x8d razli\xc4\x8dnih tipov geotermalnih pojavov kot so fumarole, emisije pare iz tal in druge._NEWLINE_Ime izhaja iz belo obarvanih tal, ki so zna\xc4\x8dilne za celotno pokrajino, in so posledica emisije vodikovega sulfida, ki povzro\xc4\x8dajo kemi\xc4\x8dne reakcije z apnencem in njegovo preoblikovanje v mavec._NEWLINE_Para, ki prihaja iz kamnin ima temperaturo okoli 100 \xc2\xb0C in predstavlja 95% vodno paro, preostanek pa ogljikov dioksid, metan, amonijak, vodikov sulfid, odgovoren za zna\xc4\x8dilen vonj po gnilih jajcih, borova kislina, du\xc5\xa1ik, vodik in v manj\xc5\xa1em obsegu tudi helij, argon, radon in drugi \xc5\xbelahtni plini._NEWLINE_Prisotnost vodikovega sulfida je vodila tudi k razumevanju zakisanja tal in mo\xc4\x8dno kemi\xc4\x8dno agresivnosti nekaterih komponent geotermalne teko\xc4\x8dine, ki povzro\xc4\x8da dramati\xc4\x8dno beljenje tal._NEWLINE_Biancane z lagunami predstavlja eno od podro\xc4\x8dij strokovnega prou\xc4\x8devanja in\xc5\xa1titucije Parco Tecnologico Archeologico delle Colline Metallifere Grossetane.\n_START_SECTION_\nLagone naturale\n_START_PARAGRAPH_\nV spodnjem delu obmo\xc4\x8dja Biancane se nahajajo Lagone. Krater se napaja s toplo pronicajo\xc4\x8do vodo iz hriba. Voda je vro\xc4\x8da do vreli\xc5\xa1\xc4\x8da - je para, ki prihaja ven iz dna vrtine in dose\xc5\xbee temperaturo 100-150 \xc2\xb0C. V nekaterih primerih voda brizga navzgor odlo\xc4\x8dno, dokler ne dose\xc5\xbee nekaj deset centimetrov v vi\xc5\xa1ino (gejzir).\n_START_SECTION_\nLagone cerchiaio\n_START_PARAGRAPH_\nPoskuse za pridobivanje borove kisline je za\xc4\x8del Hubert Francis Hoefer prav na Biancane, zlasti na Lagone Cerchiaio, ki je sestavni del ozemlja Biancane._NEWLINE_Izraz izhaja iz lokalne besede Cerchiaio znane \xc5\xbee v zgodnjem srednjem veku. Z uporabo vrele vode so krivili veje kostanja za obro\xc4\x8de za sode._NEWLINE_\xc5\xbde v \xc4\x8dasu Etru\xc5\xa1\xc4\x8danov so ugotovili, da je borova voda u\xc4\x8dinkovita pri boleznih ko\xc5\xbee, za rane, laj\xc5\xa1anje artritisa in mi\xc5\xa1i\xc4\x8dnih bole\xc4\x8din in za zdravljenje bolezni jeter in ledvic. Trenutno je borova kislina uporabljena v proizvodnji glazure za keramiko, v steklarski industriji in v farmacevtski industriji.\n_START_SECTION_\nGeotermalni viri\n_START_PARAGRAPH_\nObmo\xc4\x8dje Biancane je znano po prisotnosti geotermalnih vrtin, iz katerih se paro odvaja na visoki entalpiji. Para se nato prena\xc5\xa1a in po\xc5\xa1lje v geotermalno elektrarne za proizvodnjo elektri\xc4\x8dne energije (mo\xc4\x8di 10 MW), ki se nahaja na zahodni strani. Para se po\xc5\xa1lje neposredno v turbino, nato se kondenzira in pre\xc4\x8disti plinov. Kondenzat se ohladi in ponovno vrne v podzemlje._NEWLINE_Monterotondo Marittimo je za\xc4\x8del izkori\xc5\xa1\xc4\x8dati geotermalne vire na industrijski ravni leta 1916. Leta 1918 je bila zgrajena elektrarna na jezeru Boracifero mo\xc4\x8di 250 kW. Geotermalna elektrarna ENEL, ki se nahaja na Biancane sega v leto 1958 in je bil posodobljena leta 2002. Vse \xc5\xa1tiri elektrarne, ki se nahajajo na obmo\xc4\x8dju mesta Monterotondo Marittimo pokrijejo 70% potreb po energiji v pokrajini Grosseto prek izkori\xc5\xa1\xc4\x8danja pare iz geotermalnih vrtin v obmo\xc4\x8dju.'